cyanic-selkie/wikianc huggingface dataset:
เฉลิม นาคีรักษ์
ประวัติและการศึกษา
เฉลิม นาคีรักษ์ เกิดเมื่อวันที่ 21 กันยายน พ.ศ. 2460 ที่อำเภอตระการพืชผล จังหวัดอุบลราชธานี มีผลงานดีเด่นทั้งในแบบศิลปะสมัยใหม่และศิลปะแบบประเพณีประยุกต์ ผลงานส่วนใหญ่เกี่ยวกับชีวิตและประเพณีไทยมีความยึดมั่นและศรัทธาในศิลปะได้สร้างสรรค์ผลงานต่อเนื่องกันมาเป็นเวลายาวนานเกือบ 50 ปี มีผลงานแพร่หลายทั้งในและต่างประเทศ เคยได้รับรางวัลในการประกวดศิลปกรรมหลายครั้งและหลายแห่ง ในด้านการถ่ายทอดวิชาความรู้ทางศิลปะนั้น เฉลิม นาคีรักษ์ ได้เป็นอาจารย์สอนวิชาศิลปะที่วิทยาลัยเพาะช่างเป็นเวลา 37 ปี มีศิษย์เป็นจำนวนมากทั่วประเทศ ได้รับราชการโดยตลอดมา จนได้รับแต่งตั้งเป็นผู้อำนวยการวิทยาลัยเพาะช่างและเป็นคณบดีคณะศิลปกรรมวิทยาลัยเทคโนโลยีและอาชีวศึกษา วิทยาเขตเพาะช่าง เมื่อเกษียณอายุราชการแล้ว ได้รับแต่งตั้งเป็นศาสตราจารย์พิเศษในสถาบันดังกล่าว เฉลิม นาคีรักษ์ ได้นำเอาผลงานศิลปะและวิชาการบริการแก่สังคมตลอดเวลาอันยาวนาน เป็นผู้บุกเบิกศิลปะยุคปัจจุบันคนสำคัญคนหนึ่ง นับเป็นศิลปินที่ดำรงชีพและสร้างสรรค์ผลงานศิลปะอันเป็นประโยชน์ต่อส่วนรวมด้วยจริยวัตรที่ดีงามและเป็นคนวาดรูปพระบาทสมเด็จพระมงกุฎเจ้าอยู่หัว
เฉลิม นาคีรักษ์ ได้รับการศึกษาจนจบระดับมัธยมศึกษาที่โรงเรียนในจังหวัดบ้านเกิด ด้วยความที่เป็นผู้ที่มีความสนใจในทางศิลปะเป็นพิเศษมาตั้งแต่เด็ก ๆ จึงตัดสินใจเดินทางเข้ากรุงเทพเพื่อเข้าเรียนวิชาศิลปะที่โรงเรียนเพาะช่างเมื่อ พ.ศ. 2477 ได้ศึกษาอยู่เป็นเวลา 4 ปี จนสำเร็จจึงได้เข้าศึกษาต่อวิชาครูประถมที่โรงเรียนฝึกหัดครูประถมพระนครอีก 1 ปี จากนั้นก็ได้ไปเข้ารับการอบรมวิชาทฤษฎีศิลปะกับศาสตราจารย์ศิลป์ พีระศรี ที่มหาวิทยาลัยศิลปากร อีก 6 เดือน ก่อนที่จะเข้ารับราชการในตำแหน่งครูจัตวา สอนศิลปะที่โรงเรียนเพาะช่างเมื่อ พ.ศ. 2483 ในระหว่างที่รับราชการ ท่านยังได้เคยมีโอกาสเดินทางไปดูงานด้านศิลปะที่ประเทศญี่ปุ่นอีกด้วย ทำให้ท่านได้สั่งสมประสบการณ์อันเป็นประโยชน์แก่การนำกลับมาถ่ายทอดแก่ลูกศิษย์ลูกหาในเวลาต่อมา ท่านได้ทุ่มเทสติปัญญาความสามารถถ่ายทอดความรู้แก่ศิษย์อย่างเต็มที่ ทั้งยังได้ปฏิบัติงานศิลปะควบคู่กันไปโดยตลอด
ผลงานด้านศิลปะ
งานศิลปะของเฉลิม นาคีรักษ์ โดยหลักนั้นคืองานจิตรกรรม ซึ่งมีทั้งแนวสากลสมัยใหม่และแนวประเพณีประยุกต์ ส่วนเทคนิคที่ใช้มีทั้งสีน้ำมัน สีน้ำ สีฝุ่น และสีพลาสติก ส่วนเนื้อหาและเรื่องราวที่เขียนนั้นมีหลากหลาย ตั้งแต่ภาพหุ่นนิ่ง ภาพทิวทัศน์ ภาพบุคคล และภาพเกี่ยวกับประเพณีและวัฒนธรรมไทย ซึ่งผลงานเหล่านี้ล้วนเป็นผลงานที่ดีเด่นเป็นที่ยอมรับโดยทั่วไป ผลงานสำคัญที่ได้สร้างสรรค์ไว้ได้แก่พระบรมสาทิศลักษณ์ของพระบาทสมเด็จพระปรมินทรมหาภูมิพลอดุลยเดช สมเด็จพระนางเจ้าสิริกิติ์ พระบรมราชินีนาถ ตลอดจนพระมหากษัตริย์และเจ้านายในราชวงศ์จักรีอีกหลายพระองค์ ซึ่งประดิษฐานไว้ในสถานที่สำคัญต่าง ๆ หลายแห่ง ด้านการเขียนภาพสีน้ำ ก็เป็นงานที่ท่านรักและทำได้ดีเป็นพิเศษ จนได้รับคำชมเชยจากศาสตราจารย์ศิลป์ พีระศรี งานประเภทนี้ส่วนใหญ่จะเป็นภาพทิวทัศน์ที่ต่าง ๆ ทั้งในประเทศและต่างประเทศที่ท่านได้เดินทางไปพบเห็นและเกิดความประทับใจ
ส่วนผลงานแนวประเพณีประยุกต์นั้น นับเป็นผลงานดีเด่นที่เป็นเอกลักษณ์เฉพาะตัว ผลงานเหล่านี้นอกจากจะสามารถถ่ายทอดชีวิตความเป็นอยู่ของชาวบ้านในชนบทได้เป็นอย่างดีแล้ว ยังให้ความรู้สึกของความสดใสสนุกสนาน มีรายละเอียดที่ซับซ้อนน่าสนใจไปทั่วทุกตารางนิ้วของผลงาน อันเกิดจากการรวมตัวกันของแนวความคิดสร้างสรรค์ องค์ประกอบทางศิลปะ และฝีมือชั้นครูด้วย
เฉลิม นาคีรักษ์ ได้จัดแสดงผลงานเดี่ยว และส่งผลงานร่วมแสดงในงานแสดงผลงานศิลปะหลายครั้งทั้งในประเทศและต่างประเทศตั้งแต่ พ.ศ. 2483 ต่อเนื่องเรื่อยมาและได้รับรางวัลเกียรติคุณหลายครั้งอาทิ ได้รับรางวัลจิตรกรรม จากงานประกวดศิลปะในงานฉลองรัฐธรรมนูญ และได้รับรางวัลในการประกวดผลงานศิลปกรรมซึ่งจัดโดยกระทรวงวัฒนธรรมแห่งชาติในสมัยที่จอมพล ป.พิบูลสงคราม เป็นนายกรัฐมนตรี
ความประทับที่สำคัญที่สุดในชีวิตของเฉลิม นาคีรักษ์ คือการที่ได้มีโอกาสเข้าเฝ้าทูลละอองธุลีพระบาทพระบาทสมเด็จพระปรมินทรมหาภูมิพลอดุลยเดชในโอกาสสำคัญ 2 โอกาส ๆ แรกเข้าเฝ้าฯพร้อมคณะศิลปินเมื่อ พ.ศ. 2506 เพื่อเขียนภาพถวายให้ทอดพระเนตร และได้ร่วมโต๊ะเสวยด้วย ส่วนครั้งที่ 2 ได้ร่วมคณะไปกับอธิบดีกรมศิลปากรและอาจารย์มหาวิทยาลัยศิลปากรอีกหลายท่าน เข้าเฝ้าทูลละอองธุลีพระบาทพระบาทสมเด็จพระปรมินทรมหาภูมิพลอดุลยเดช เพื่อถวายคำวิจารณ์ผลงานจิตรกรรมฝีพระหัตถ์ที่ทรงไว้ อันเป็นโอกาสสำคัญซึ่งท่านถือว่าเป็นพระมหากรุณาธิคุณและเป็นสิริมงคลสูงสุด
เฉลิม นาคีรักษ์ ได้รับการยกย่องเชิดชูเกียรติเป็นศิลปินแห่งชาติ สาขาทัศนศิลป์ (จิตรกรรม) ประจำปี พ.ศ. 2531
พรรคท้องที่ไทย
พรรคท้องที่ไทย (อังกฤษ: The Party of Thai Counties) เป็นพรรคการเมืองในประเทศไทย ก่อตั้งขึ้นในปี พ.ศ. 2565 โดยมีนายบัญชา เดชเจริญศิริกุล เป็นหัวหน้าพรรค
ประวัติ
พรรคท้องที่ไทย ก่อตั้งขึ้นโดยการประชุมร่วมกันเมื่อวันที่ 17 มีนาคม พ.ศ. 2564 จัดตั้งพรรคการเมืองเพื่อยื่นขอจดทะเบียนต่อนายทะเบียนพรรคการเมือง และได้รับการจะทะเบียนเป็นพรรคการเมือง เลขที่ 3/2565 เมื่อวันที่ 28 กุมภาพันธุ์ พ.ศ. 2565 โดยมีดาบตำรวจ วีระ หมีทอง เป็นหัวหน้าพรรค และมีนายอรรถษิธ ชื่นสงวน เป็นเลขาธิการพรรค ต่อมาในเดือนเมษายนของปีเดียวกัน ได้มีการเปลี่ยนแปลงหัวหน้าพรรคเป็น นายบัญชา เดชเจริญศิริกุล
พรรคท้องที่ไทย ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566เป็นครั้งแรก โดยนำเสนอนโยบายที่ถูกกล่าวถึงในสังคมออนไลน์คือ นโยบายการเล่นการพนันในงานศพตามประเพณีนิยม
ไข่เบเนดิกต์
ไข่เบเนดิกต์ (Eggs Benedict) เป็นอาหารเช้าหรือบรันช์ที่มีต้นกำเนิดในนครนิวยอร์ก สหรัฐ ประกอบด้วยขนมปังมัฟฟินอังกฤษผ่าครึ่งสองชิ้น ด้านบนเป็นไข่ดาวน้ำ เบคอนหรือแฮม ราดด้วยซอสฮอลแลนเดส
กองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด
กองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด (Combined Joint Task Force – Operation Inherent Resolve; อักษรย่อ: CJTF–OIR) เป็นกองกำลังเฉพาะกิจร่วม ซึ่งจัดตั้งขึ้นโดยรัฐบาลระหว่างประเทศที่นำโดยสหรัฐ เพื่อต่อต้านรัฐอิสลามอิรักและลิแวนต์ (ไอซิล) ที่จัดขึ้นโดยกองบัญชาการทหารส่วนกลางของสหรัฐเพื่อประสานความร่วมมือทางทหารในการต่อต้านไอซิล (ดาอิซ) และประกอบด้วยกองกำลังทหารสหรัฐกับบุคลากรจากกว่า 30 ประเทศ เป้าหมายที่ระบุไว้ของกองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด คือ "ลดและทำลาย" ไอซิล ซึ่งจัดตั้งโดยกองบัญชาการทหารส่วนกลางของสหรัฐ ที่ได้มีการประกาศในเดือนธันวาคม ค.ศ. 2014 หลังจากที่ได้มีการจัดตั้งขึ้นเพื่อแทนที่การจัดการเฉพาะกิจที่ได้รับการจัดตั้งขึ้นก่อนหน้านี้ เพื่อประสานงานการดำเนินงานหลังจากจำนวนที่เพิ่มขึ้นอย่างรวดเร็วจากไอซิลที่อิรักในเดือนมิถุนายน กองกำลังเฉพาะกิจนี้ก่อตัวขึ้นในเดือนตุลาคม ค.ศ. 2014 "การรวมกลุ่มการประชุม" เป็นครั้งแรกจัดขึ้นในสัปดาห์แรกของเดือนธันวาคม ค.ศ. 2014 ปฏิบัติการปัจจุบันมีชื่อว่าปฏิบัติการแก้ปัญหาจากต้นกำเนิดโดยกระทรวงกลาโหมสหรัฐ ทั้งนี้ ผู้บัญชาการทหารสัมพันธมิตรคนปัจจุบันได้แสดงเจตจำนงที่จะถอนรากถอนโคนไอซิลออกจากเมืองสำคัญของซีเรียเมื่อสิ้นสุดการเป็นผู้บัญชาการของเขา
ไตรโรจน์ ครุธเวโช
รองศาสตราจารย์ พลเอก นายแพทย์ ไตรโรจน์ ครุธเวโช  (ชื่อเล่น: อ๊อด) ผู้ทรงคุณวุฒิพิเศษกองทัพบก อดีตราชองครักษ์พิเศษ อดีตเจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 40 กรรมการในคณะกรรมการการแพทย์ตามกฎหมายว่าด้วยการประกันสังคม,  อดีตผู้อำนวยการโรงพยาบาลอานันทมหิดล (พ.ศ. 2555), อดีตผู้อำนวยการศูนย์อำนวยการแพทย์พระมงกุฎเกล้า   (ต.ค.2557)
ประวัติ
พลเอก ไตรโรจน์ ครุธเวโช เกิดเมื่อวันที่ 2 ตุลาคม พ.ศ. 2498 เป็นบุตรของ บิดา นายไตรภพ ครุธเวโช มารดา นางสะอาด ครุธเวโช
การศึกษา จบการศึกษาชั้นมัธยมศึกษาจากโรงเรียนวัดราชาธิวาส ,โรงเรียนเตรียมทหาร รุ่น 14 ปี 2516, โรงเรียนนายร้อยพระจุลจอมเกล้า รุ่นที่ 25 และแพทยศาสตร์บัณฑิต คณะแพทยศาสตร์ศิริราชพยาบาล รุ่นที่ 84
การศึกษาเมื่อเข้ารับราชการ หลักสูตรชั้นนายพันเหล่าแพทย์ รุ่นที่ 26 โรงเรียนเสนารักษ์ กรมแพทย์ทหารบก พ.ศ. 2533, การจัดการภาครัฐ และภาคเอกชนมหาบัณฑิต สถาบันบัณฑิตพัฒนบริหารศาสตร์ พ.ศ. 2544, วิทยาลัยการทัพบก สถาบันวิชาการทหารบกชั้นสูง ชุดที่ 48 พ.ศ. 2546, ประกาศนียบัตรชั้นสูง การบริหารงานภาครัฐและกฎหมายมหาชน สถาบันพระปกเกล้า พ.ศ. 2554
Happy Birthday (แก้ความกำกวม)
แฮปปีเบิร์ธเดย์ หรือ Happy Birthday อาจหมายถึง
ไดอะมิกไทต์
ไดอะมิกไทต์ (diamictite) คือ หินกรวดมน หรือหินกรวดเหลี่ยม (หินตะกอนชนิดหนึ่ง) ที่มีการคัดขนาดของตะกอนที่แย่มาก หรือไม่มีเลย โดยมีขนาดของเม็ดตะกอนที่หลากหลาย ซึ่ง 25% ของหินชนิดนี้เป็นเม็ดตะกอนขนาดกรวด (gravel sized; ใหญ่กว่า 2 มม.) ไดอะมิกไทต์ประกอบไปด้วยเศษหิน หรือเม็ดตะกอนขนาดใหญ่ (clast) ที่มีความหยาบ หรือกลมมนก็ได้ และเศษหินใหญ่เหล่านี้จะถูกรองรับ พยุงด้วยเศษหิน หรือเม็ดตะกอนที่เล็กกว่า (matrix) โดยที่เศษหินเหล่านี้เป็นได้ทั้งหินตะกอน หินอัคนี และหินแปร
ศัพท์คำนี้ถูกบัญญัติขึ้นในปี ค.ศ. 1960 โดย ฟลินท์ (Flint) ซึ่งได้อธิบายไว้อย่างชัดเจนว่าเป็นหินตะกอนที่มีการคัดขนาดของเม็ดตะกอนที่ต่ำ (poorly sorted) และไม่สามารถบอกแหล่งต้นกำเนิดที่แน่นอนได้
ส่วนใหญ่แล้ว ไดอะมิกไทต์ จะถูกเข้าใจ หรือตีความว่าเป็นหินที่เกิดจากผลของธารน้ำแข็ง แต่โดยแท้จริงแล้วหินชนิดนี้สามารถเกิดได้จากหลายกระบวนการ คือ ธารน้ำแข็ง, ภูเขาไฟระเบิด, กระบวนการใต้ทะเล, ธรณีแปรสัณฐาน, การกัดกร่อนผุพัง และการพุ่งชนโลกของหินอุกกาบาต
โครมเอนเตอร์เทนเมนต์
โครมเอนเตอร์เทนเมนต์ (크롬 엔터테인먼트; Chrome Entertainment) ธุรกิจค่ายเพลงและบันเทิงสัญชาติเกาหลีใต้
เส้นเมริเดียนที่ 93 องศาตะวันตก
เส้นเมริเดียนที่ 93 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ อ่าวเม็กซิโก อเมริกากลาง มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
โครมเอนเตอร์เทนเมนต์
ประวัติ
โครมเอนเตอร์เทนเมต์ มีศิลปินรายแรกของบริษัท คือ เครยอนป๊อป ที่เปิดตัวเมื่อเดือนกรกฎาคม ค.ศ. 2012 ประสบความสำเร็จอย่างมากในเพลง Bar Bar Bar เมื่อกลางปี ค.ศ. 2013 ทำให้บริษัทได้กำไรถึง 2 ล้านดอลลาร์สหรัฐ มีเงินทุนพอสำหรับศิลปินรายต่อไปได้ ในเดือนมกราคม ค.ศ. 2014 บอยแบนด์ เค-มัช ก็ได้เปิดตัวออกมา ต่อมาในเดือนมิถุนายน ปีเดียวกัน บ๊อบเกิร์ลส์ และศิลปินชายคู่ ซานซาน (ฮันกึล: 짠짠) ก็เปิดตัวตามมา ในปลายปีเดียวกัน เฮอ มิน-ย็อง นักร้องชายในสไตล์ทร็อตก็ได้เซ็นสัญญากับโครมเอนเตอร์เทนเมนต์
เส้นเมริเดียนที่ 93 องศาตะวันตก
เส้นเมริเดียนที่ 93 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 87 องศาตะวันออก
โครมเอนเตอร์เทนเมนต์
ประวัติ
ในเดือนกุมภาพันธ์ ค.ศ. 2015 บ๊อบเกิร์ลส์มีความจำเป็นต้องยุติวงไปเนื่องจากสมาชิกคนหนึ่งป่วยเป็นสมองอักเสบ และปีถัดมา ซานซาน และเฮอ มิน-ย็อง ก็ได้ออกจากบริษัทไป
โครมเอนเตอร์เทนเมนต์ ได้จัดคอนเสิร์ตใหญ่โดยรวบรวมศิลปินทั้งหมดในค่าย ภายใต้ชื่อ Chrome Family ในคอนเสิร์ต Chrome Happy Concert ที่ช็องจู ในวันที่ 21 มิถุนายน ค.ศ. 2014 ต่อมาในวันที่ 4 ตุลาคม โครมแฟมิลีก็จัดคอนเสิร์ตในประเทศญี่ปุ่น ที่ย่านชินะงะวะ ในกรุงโตเกียว และในปลายปีเดียวกัน โครมแฟมิลีได้ออกอัลบั้มพิเศษเนื่องในวันคริสต์มาส โดยมีเพลงพิเศษ คือ Love Christmas
ในวันที่ 13 สิงหาคม ค.ศ. 2013 โครมเอนเตอร์เทนเมนต์ได้เซ็นสัญญาร่วมกับโซนีมิวสิกเอนเตอร์เทนเมนต์ โดยโซนีมิวสิกฯจะทำหน้าที่จัดจำหน่ายและโปรโมตผลงานศิลปินของโครมเอนเตอร์เทนเมนต์ในต่างประเทศ และในวันที่ 7 กรกฎาคม ค.ศ. 2014 โครมเอนเตอร์เทนเมนต์ได้เซ็นสัญญาเป็นอิสระภายใต้การจัดการของโซนีเอนเตอร์เทนเมนต์ ด้วยสัญญาฉบับนี้ทำให้โครมเอนเตอร์เทนเมนต์สามารถจัดจำหน่ายผลงานของตนเองจากค่ายเพลงอื่น ๆ
เส้นเมริเดียนที่ 93 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 93 องศาตะวันตกลากผ่านพื้นที่ดังนี้:
โครมเอนเตอร์เทนเมนต์
ประวัติ
ในปี ค.ศ. 2016 โครมเอนเตอร์เทนเมนต์ได้มีการเปลี่ยนแปลงครั้งสำคัญเมื่อ ฮวัง ฮยุน-ชาง ผู้ก่อตั้งและประธานบริษัทได้ลาออกจากตำแหน่ง และเป็น คิม เจือง-แต ดำรงตำแหน่งแทน
ปีจักรพรรดิ
ปีจักรพรรดิ สามารถหมายถึง
โรงเรียนโนนสูงศรีธานี
โรงเรียนโนนสูงศรีธานี อักษรย่อ น.ศ. (N.S.) เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอโนนสูง จังหวัดนครราชสีมา ตั้งอยู่เลขที่ 163 ถนนศรีธานี ตำบลโนนสูง อำเภอโนนสูง จังหวัดนครราชสีมา รหัสไปรษณีย์ 30160 ปัจจุบันมีอายุ ปี ตั้งอยู่บนเนื้อที่ 3 ผืนรวม 27 ไร่ 2 งาน 15 ตารางวา ประกอบด้วยอาคารเรียน 6 หลัง อยู่ในสังกัดสำนักงานเขตพื้นที่การศึกษามัธยมศึกษานครราชสีมา กลุ่มโรงเรียนราชสีมา สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันเปิดสอนในระดับชั้นมัธยมศึกษาตอนต้นและตอนปลายแบบสหศึกษา
ตราประจำโรงเรียนโนนสูงศรีธานี
ตราสัญลักษณ์โรงเรียนโนนสูงศรีธานี มีลักษณะของตราเป็นบุษบกเสมาธรรมจักรตั้งอยู่บนเนินมีพื้นหลังเป็นท้องฟ้า ที่ฐานของเนินมีสมุดและขนนก มีมือโอบทั้งสองข้างของบุษบก ประคองข้างด้วยรวงข้าวซ้อนช่อดอกแคนาลายไทย ยกยอดตราสัญลักษณ์ด้วยกระจังใบเทศ ประดับริบบิ้นด้านหน้าด้วยชื่อ “โรงเรียนโนนสูงศรีธานี” เป็นภาษาไทยหรือ “NONSUNGSRITANI SCHOOL” เป็นภาษาอังกฤษ
การศึกษา
โรงเรียนโนนสูงศรีธานีเปิดให้การศึกษาขั้นพื้นฐานระดับชั้นมัธยมศึกษาปีที่ 1-6
การสำเร็จการศึกษา
ผู้เรียนสำเร็จการศึกษาระดับมัธยมศึกษาปีที่ 1-3 จะได้รับอนุมัติประกาศนียบัตรรับรองการสำเร็จการศึกษาระดับมัธยมศึกษาตอนต้น และผู้เรียนที่สำเร็จการศึกษาระดับมัธยมศึกษาปีที่ 4-6 จะได้ประกาศนียบัตรรับรองการสำเร็จการศึกษาระดับมัธยมศึกษาตอนปลาย
ดินดอนสามเหลี่ยมปากแม่น้ำ
ดินดอนสามเหลี่ยมปากแม่น้ำ (river delta) จะเกิดเฉพาะกับแม่น้ำที่พัดพาเอาตะกอนขนาดเล็ก ๆ จำพวกทรายละเอียดและโคลนมากับลำน้ำเป็นปริมาณมาก แล้วมาตกตะกอนทับถมกันบริเวณปากแม่น้ำ เมื่อแม่น้ำไหลลงสู่ทะเลหรือทะเลสาบ ความเร็วของน้ำในแม่น้ำจะลดลงและตะกอนที่แม่น้ำพัดมาจะค่อย ๆ สะสมตัวบริเวณดังกล่าว ในบางแห่งขณะน้ำขึ้นน้ำลง กระแสน้ำจะพัดพาเอาทรายและโคลนออกไปสู่ทะเลไกลออกไปจึงไม่มีดินดอนปากแม่น้ำเกิดขึ้น ถ้าในกรณีที่กระแสน้ำขึ้นลงไม่ส่งอิทธิพลรุนแรง แม่น้ำก็จะพัดพาเอาตะกอนมาสะสมอยู่เรื่อย ๆ โดยทรายหยาบจะตกตะกอนลงเป็นพวกแรกและนาน ๆ เข้าก็จะปรากฏเป็นสันทรายบริเวณปากแม่น้ำ ในที่สุดแม่น้ำก็จะแตกแขนงออกเป็นสองสาขาในเวลาต่อมา ในเวลาต่อมาแม่น้ำทั้งสองสาขาก็จะถูกปิดกั้นด้วยสันทราย ทำให้สาขาแม่น้ำแตกออกเป็นสาขาลำน้ำย่อยลงไปอีก ดินดอนโดยทั่วไปมักมีสาขาของลำน้ำที่แตกแขนงจากแม่น้ำใหญ่ โคลนเนื้อละเอียดจะถูกพัดพาไปไกลจากสันทรายและตกตะกอนสะสมตัวกันแผ่คลุมท้องทะเลหรือทะเลสาบในบริเวณที่กว้างขวางเป็นรูปคล้ายพัดหรืองอกตัวลงทะเลตลอดเวลา โดยธรรมดาแล้วแม่น้ำทุกสายที่ไหลลงทะเลหรือทะเลสาบจะมีดินดอนสามเหลี่ยมปากแม่น้ำเกิดขึ้นเสมอ ที่เราเรียกกันว่า "เดลต้า" (delta) เพราะว่าบริเวณดังกล่าวมีรูปร่างคล้ายสามเหลี่ยม ซึ่งถึงแม้ว่าดินดอนจะไม่เป็นรูปสามเหลี่ยมนักภูมิศาสตร์โดยทั่วไปก็เรียกว่า "เดลต้า" แม่น้ำสายใหญ่ ๆ เช่นในเอเชีย เช่น แม่น้ำไทกรีสและยูเฟรตีสในอิรัก ซึ่งเดิมเมืองโบราณชื่ออัวร์ถูกสร้างขึ้นเมื่อประมาณ 6,000 ปีที่แล้วอยู่ติดทะเล แต่ปัจจุบันเมืองดังกล่าวอยู่ลึกเข้าไปในแผ่นดิน 240 กิโลเมตร แม่น้ำพรหมบุตรในอินเดียและบังคลาเทศ ดินดอนบริเวณปากแม่น้ำคงคาและแม่น้ำพรหมบุตรแผ่ลงไปในทะเลมีระยะทางยาวกว่า 320 กิโลเมตร ส่วนแม่น้ำอิระวดีในพม่า ตะกอนพัดมาสะสมโดยบริเวณดังกล่าวทำให้แผ่นดินงอกออกไปในทะเลปีละประมาณ 55 เมตร เป็นต้น
ประเภท
มีการจำแนกตามตัวควบคุมหลักในการตกสะสมตัวของตะกอน ซึ่งโดยปกติจะเป็นทั้ง แม่น้ำ คลื่นและกระแสน้ำขึ้นลง ปัจจัยในการควบคุมเหล่านี้มีผลต่อรูปร่างของดินดอนสามเหลี่ยมปากแม่น้ำ
การกระทำของคลื่นที่โดดเด่น
มีการกัดเซาะเนื่องจากอิทธิพลของคลื่นเป็นตัวควบคุมรูปร่างของดินดอนสามเหลี่ยมปากแม่น้ำ แม้ว่าจะมีการกัดเซาะ แต่เมื่อเทียบปริมาณการสะสมตัวของตะกอนกับการถูกกัดเซาะ ดินดอนสามเหลี่ยมปากแม่น้ำก็ยังสามารถสะสมตะกอนออกสู่ทะเลได้ ดินดอนสามเหลี่ยมปากแม่น้ำที่มีการกระทำของคลื่นที่โดดเด่น เช่น ดินดอนสามเหลี่ยมปากแม่น้ำไนล์ มักมีรูปลักษณะเป็นรูปสามเหลี่ยม
การกระทำของกระแสน้ำขึ้นลงที่โดดเด่น
การกัดเซาะมีความสำคัญต่อดินดอนสามเหลี่ยมปากแม่น้ำที่มีความโดดเด่นของกระแสน้ำขึ้นลงด้วยเช่นกัน อย่างเช่น สามเหลี่ยมปากแม่น้ำคงคา ซึ่งพื้นที่ส่วนใหญ่จะอยู่ใต้น้ำและจะมีแนวสันทรายที่เด่นชัด ดินดอนสามเหลี่ยมปากแม่น้ำที่เกิดจากการกระทำของกระแสน้ำขึ้นลง มีความแตกต่างจากการกระทำของคลื่นและแม่น้ำ กล่าวคือจะมีการแตกแขนงของแม่น้ำสายหลักไม่มาก ในขณะที่คลื่นหรือแม่น้ำจะมีการแตกสาขาของทางน้ำที่มีตะกอนทรายละเอียดมาปิดทับหรือเป็นทางน้ำที่พัฒนาขึ้นมาใหม่ การแตกสาขาของทางน้ำบนดินดอนสามเหลี่ยมปากแม่น้ำ จะเกิดในช่วงที่บริเวณโดยรอบมีปริมาณน้ำมาก เช่น น้ำท่วม หรือการเกิดพายุ ทำให้เกิดการสะสมของตะกอนทรายละเอียดอย่างช้า ๆ จนกระทั่งมีอัตราการสะสมตะกอนคงที่
อิสมาอีล
การเกิด
นบีอิสมาอีลเป็นบุตรชายคนแรกของนบีอิบรอฮีม มารดาของท่านคือฮาญัร มีเรื่องราวหลายเวอร์ชัน บางเรื่องรวมถึงคำทำนายเกี่ยวกับการเกิดของนบีอิสมาอีล ตัวอย่างหนึ่งมาจากอิบนุ กะษีร (d.1373) ซึ่งมีเรื่องราวกล่าวว่า มะลาอิกะฮ์บอกนางฮาญัรที่ตั้งครรภ์ให้ตั้งชื่อลูกของนางว่า อิสมาอีล และทำนายว่า "มือของเขาจะอยู่เหนือทุกคน และมือของทุกคนจะต่อต้านเขา พี่น้องของเขาจะปกครองดินแดนทั้งหมด” อิบนุ กะษีร คิดเห็นว่าสิ่งนี้เป็นการบอกล่วงหน้าถึงความเป็นผู้นำของนบีมุฮัมมัด
นบีอิสมาอีลและนางฮาญัรถูกนบีอิบรอฮีมพามาอยู่มักกะฮ์
นบีอิสมาอีลและนางฮาญัรถูกนำตัวไปยังมักกะฮ์โดยนบีอิบรอฮีมในตำราอิสลาม เป็นส่วนสำคัญในเรื่องราวของนบีอิสมาอีล เนื่องจากมันนำความสนใจไปที่มักกะฮ์และเป็นจุดเริ่มต้นของการชำระให้บริสุทธิ์ของมักกะฮ์ในฐานะพื้นที่ศักดิ์สิทธิ์ นักตัฟซีรของอิสลามกล่าวว่านบีอิบรอฮีมได้รับคำสั่งจากอัลลอฮ์ให้พานางฮาญัรและนบีอิสมาอีลไปที่มักกะฮ์ และต่อมานบีอิบรอฮีมกลับไปที่มักกะฮ์เพื่อสร้างกะอ์บะฮ์ ในหลายเรื่องราวเหล่านี้ สะกีนะฮ์ (บางอย่างเช่นลมหรือวิญญาณที่ส่งมาจากอัลลอฮ์ ) หรือมะลาอิกะฮ์ญิบรีล (กาเบรียล) นำทางพวกเขาไปยังที่ตั้งของกะอ์บะฮ์ ซึ่งเป็นจุดที่นบีอิบรอฮีมสร้างมันขึ้นมา และหลังจากนั้นก็ทิ้งอีกสองคนไว้ที่นั่น (เรื่องเล่าอื่นกล่าวถึงด้านล่างกล่าวว่าการก่อสร้างกะอ์บะฮ์เกิดขึ้นในภายหลังและอิชมาเอลเข้ามามีส่วนร่วมในนั้น) โดยทั่วไป ว่ากันว่าฮาญัรถามนบีอิบรอฮีมว่า ท่านทิ้งตัวข้าและอิสมาอีลไว้กับใครเมื่อท่านจากไป ท่านตอบว่า ท่านกำลังมอบความไว้วางใจให้อัลลอฮ์ ซึ่งฮาญัรก็ตอบกลับซึ่งแสดงถึงความเชื่อของนาง โดยระบุว่านางเชื่อว่าอัลลอฮ์จะทรงนำทางพวกเรา ฮาญัรและอิสมาอีลดื่มน้ำหมดและอิสมาอีลกระหายน้ำมาก ฮาญัรเป็นทุกข์และค้นหาน้ำ วิ่งไปมาเจ็ดครั้งระหว่างเนินเขาอัศเศาะฟา และอัลมัรวะฮ์ ฮาญัรเป็นที่จดจำของชาวมุสลิมในภายหลังสำหรับการกระทำนี้ในช่วงฮัจญ์ หรือการแสวงบุญ ซึ่งชาวมุสลิม เดืนระหว่างเนินเขาเดียวกันนี้ซึ่งเป็นส่วนหนึ่งของสะแอ เมื่อนางกลับไปหานบีอิสมาอีล นางพบว่ามีทูตสวรรค์กำลังใช้ส้นเท้าหรือนิ้วเซาะพื้น จากนั้นน้ำก็เริ่มไหลและฮาญัรก็เก็บบางส่วนหรือทำเขื่อนกั้นน้ำ บ่อน้ำนี้เรียกว่า ซัมซัม เมื่อถึงจุดหนึ่ง ชนเผ่าที่ผ่านไปมาซึ่งรู้จักกันในชื่อ ญุรฮุม มองเห็นนกที่บินวนอยู่ในน้ำและสำรวจดู พวกเขาถามฮาญัรว่าสามารถตั้งถิ่นฐานที่นั่นได้หรือไม่ ซึ่งนางก็อนุญาต และหลายรุ่นบอกว่าเมื่อนบีอิสมาอีลเติบโตขึ้น ท่านได้เรียนรู้สิ่งต่างๆ จากชนเผ่านี้ เรื่องนี้มีหลายเวอร์ชัน แต่ละเวอร์ชันก็แตกต่างกันไป เวอร์ชันที่ใช้ในบทสรุปนี้ รวมถึงเวอร์ชันอื่นๆ สามารถพบได้ในตารีคอัฏเฏาะบารีย์ และมีการเล่าขานใน Reuven Firestone's Journeys in Holy Lands
การเสียสละ
เรื่องเล่าทั่วไปเกี่ยวกับนบีอิสมาอีลอธิบายการเสียสละว่าเป็นการทดสอบหรือเป็นส่วนหนึ่งของคำปฏิญาณ บางฉบับเล่าถึงชัยฏอนที่พยายามขัดขวางคำสั่งของอัลลอฮ์ไม่ให้เชื่อฟังโดยไปหาฮาญัร นบีอิสมาอีล และนบีอิบรอฮีม ทุกครั้งที่ชัยฏอนพูดว่า นบีอิบรอฮีมกำลังจะสังเวยนบีอิสมาอีล แต่ละคนจะตอบว่าหากอัลลอฮ์สั่ง พวกเขาก็ควรจะเชื่อฟัง ในที่สุด นบีอิบรอฮีมบอกนบีอิสมาอีลเกี่ยวกับคำสั่งนั้น และนบีอิสมาอีลเต็มใจที่จะถูกสังเวยและสนับสนุนให้นบีอิบรอฮีมฟังอัลลอฮ์ บ่อยครั้งที่นบีอิสมาอีลถูกบรรยายว่ากำลังบอก นบีอิบรอฮีมให้นำเสื้อของเขากลับไปหาฮาญัร มัดท่านให้แน่น ลับมีดให้คม และคว่ำหน้าลง ทั้งหมดนี้เพื่อไม่ให้มีความตั้งใจแน่วแน่ที่จะเชื่อฟังพระเจ้า
การเป็นนบี
อิสมาอีลถือเป็นนบีในศาสนาอิสลามและมีรายชื่ออยู่ในอัลกุรอานร่วมกับนบีคนอื่นๆ ในหลายกรณี   ในโองการอื่นๆ เช่น 21:85 และ 38:48, นบีอิสมาอีลได้รับการยกย่องว่าเป็นผู้มีความอดทน เป็นคนดี และชอบธรรม ตัวอย่างเฉพาะที่อธิบายถึงนบีอิสมาอีลเป็นรายบุคคลคือ 19:54-55 – "และเรียกให้นึกถึงอิสมาอีล โดยผ่านการกำหนดของอัลลอฮ์นี้ ดูเถิด ท่านซื่อสัตย์ต่อคำสัญญาของท่านเสมอ และเป็นเราะสูล [ของอัลลอฮ์] เป็นนบี ผู้ซึ่งเคยสั่งการแก่กลุ่มชนของท่านในการละหมาดและจ่ายซะกาต และได้รับความโปรดปรานในสายพระเนตรของผู้อุปถัมภ์ของท่าน" ในฐานะผู้สืบเชื้อสายของนบีอิสมาอีล นบีมุฮัมมัดได้รับการพิจารณาว่าเป็นนบีโดยชอบธรรม และยังคงสืบเชื้อสายนบีจากยุคก่อนอิสลาม
ลำดับวงศ์ตระกูลและการเชื่อมโยงกับชาวอาหรับ
ตำแหน่งของนบีอิสใอีลในฐานะ "ผลบรรพบุรุษชาวอาหรับ" ถูกระบุโดยโยเซพุส เป็นครั้งแรก เมื่ออิสลามเริ่มก่อตั้ง นบีอิสมาอีลและผู้ที่สืบเชื้อสายมาจากเขา คือบะนีอิสมาอีล ก็มีความเชื่อมโยงกันและมักจะเทียบเคียงกับคำว่า อาหรับ ในวรรณกรรมยิวและคริสเตียนยุคแรกๆ ก่อนที่อิสลามจะพัฒนาเป็นศาสนา นบีอิสมาอีลได้รับการพรรณนาในหลายๆด้าน แต่หลังจากการก่อตั้ง นบีอิสมาอีลมักถูกมองในแง่ลบในสาส์นของชาวยิวและคริสเตียน ในขณะที่เขากลายเป็นสัญลักษณ์แทน "ผู้อื่น" ในศาสนาเหล่านี้ เมื่อชุมชนอิสลามมีอำนาจมากขึ้น มิดราชของชาวยิว เกี่ยวกับนบีอิสมาอีลก็ได้รับการแก้ไขเพื่อให้เขาถูกแสดงออกมาในทางลบมากขึ้นเพื่อท้าทายมุมมองของอิสลามที่มีนบีอิสมาอีล และด้วยเหตุนี้ชาวมุสลิมจึงเป็นบุตรหลานที่โปรดปรานของนบีอิบรอฮีม สิ่งนี้กลายเป็นลำดับวงศ์ตระกูลตามแหล่งที่มาของชาวยิวและพระคัมภีร์ ตรงกันข้ามกับลำดับวงศ์ตระกูลของชาวอาหรับตามที่ชาวมุสลิมกล่าวถึง การพัฒนาของศาสนาอิสลามสร้างแรงกดดันให้อิสลามแตกต่างไปจากศาสนายูดายและศาสนาคริสต์ ดังนั้นเชื้อสายของนบีอิสมาอีลที่มีต่อชาวอาหรับจึงถูกเน้นย้ำ
ทุกวันนี้ คริสเตียนบางคนเชื่อว่าพระเจ้าทรงทำตามสัญญาที่ให้ไว้กับนบีอิสมาอีลในวันนี้โดยอวยพรชาติอาหรับด้วยน้ำมัน และความเข้มแข็งทางการเมือง ในยุคก่อนอิสลาม มีชาวอาหรับสามกลุ่มที่แตกต่างกัน ได้แก่ บาอิดะฮ์, อาริบะฮ์ และมุสตะอ์ริบะฮ์ บาอิดะฮ์เป็น "ชาวอาหรับในอดีต" ในขณะที่อาริบะฮ์เป็น "ชาวอาหรับทางใต้" วงศ์วานอิสมาอีลกลายเป็นชาวอาหรับเหนือที่รู้จักกันในนามมุสจะอ์ริบะฮ์หรือ "ชาวอาหรับลูกผสม" มุสตะอ์ริบะฮ์ถูกอธิบายว่าเป็นอาหรับเนื่องจากเชื่อกันว่านบีอิสมาอีลเรียนภาษาอาหรับเมื่อเขาย้ายไปมักกะฮ์และแต่งงานกับชาวอาหรับเผ่าญุรฮุม จากนั้นผู้สืบเชื้อสายของอิชมาเอลจากเคดาร์บุตรชายของท่าน จากนั้นลงมาถึงอัดนาน จากนั้นไปยังมุสตะอ์ริบะฮ์ไปจนถึงกุร็อยช์ ด้วยวิธีนี้ บรรพบุรุษของนบีมุฮัมมัดนำกลับไปที่นบีอิสมาอีล โดยเข้าร่วมกับ "บรรพบุรุษดั้งเดิมของนบีอิบรอฮีมในพระคัมภีร์ไบเบิลกับกลุ่มสุดท้ายที่เป็นชาวอาหรับอย่างชัดเจน" และเชื่อมต่อนบีมุฮัมมัดกับมักกะฮ์และกะอ์บะฮ์
หงสา (แก้ความกำกวม)
หงสา สามารถหมายถึง
Tinsulanonda Bridge
สะพานติณสูลานนท์
โรงเรียนสีดาวิทยา
โรงเรียนสีดาวิทยา อักษรย่อ ส.ว. เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอสีดา จังหวัดนครราชสีมา
หม่อมเจ้าทองเติม ทองแถม
อำมาตย์เอก หม่อมเจ้าทองเติม ทองแถม (3 สิงหาคม พ.ศ. 2435 – พ.ศ. 2506) อดีตผู้ว่าราชการจังหวัดปราจีนบุรี และผู้ว่าราชการจังหวัดประจวบคีรีขันธ์
ประวัติ
หม่อมเจ้าทองเติม ทองแถม เป็นพระโอรสในพระเจ้าบรมวงศ์เธอ กรมหลวงสรรพสาตรศุภกิจ ประสูติแต่หม่อมเจ้าเม้า ทองแถม (ราชสกุลเดิม รองทรง; พระธิดาในพระเจ้าราชวรวงศ์เธอ กรมหมื่นสิทธิสุขุมการ) เมื่อวันที่ 3 สิงหาคม พ.ศ. 2435 มีโสทรภราดา ดังนี้
การทรงงาน
หม่อมเจ้าทองเติม ทองแถม ทรงรับราชการในกระทรวงมหาดไทย จนกระทั่งทรงเป็นผู้ว่าราชการจังหวัดปราจีนบุรี ระหว่าง พ.ศ. 2457-2471 และผู้ว่าราชการจังหวัดประจวบคีรีขันธ์ ระหว่าง พ.ศ. 2471-2476 โดยในขณะที่ดำรงตำแหน่งผู้ว่าราชการจังหวัดประจวบคีรีขันธ์ ทรงดำริที่จะปลูกสร้างโรงเรียนสตรีประจำอำเภอเกาะหลักขึ้นโดยเฉพาะ เพื่อความสะดวกแก่บรรดากุลสตรีที่จะได้ศึกษาเล่าเรียน และได้ขนานนามว่า โรงเรียนสตรีประจวบคีรีขันธ์ "ประจวบสมบูรณ์" ปัจจุบันคือโรงเรียนประจวบวิทยาลัย
เทศบาลตำบลสอง
เทศบาลตำบลสอง เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 3 กับบางส่วนของหมู่ 4–8 ตำบลบ้านหนุน รวมทั้งพื้นที่ทั้งหมดของหมู่ 2–3, 5–6 และบางส่วนของหมู่ 7, 12 ตำบลบ้านกลาง ในอำเภอสอง จังหวัดแพร่ เดิมมีฐานะเป็นสุขาภิบาลสองที่จัดตั้งขึ้นใน พ.ศ. 2500 แล้วได้รับการจัดตั้งเป็นเทศบาลตำบลใน พ.ศ. 2542 ในเดือนธันวาคม ปี พ.ศ. 2565 เขตเทศบาลมีประชากรทั้งหมด 6,501 คน โดยแบ่งประชากรเป็นเขตตำบลบ้านหนุน 3,019 คน และเขตตำบลบ้านกลาง 3,482 คน
พื้นที่เทศบาลตำบลอยู่บริเวณศูนย์ราชการของอำเภอสอง ห่างจากศาลากลางจังหวัดแพร่ประมาณ 50.8 กิโลเมตร อยู่ห่างจากกรุงเทพมหานครประมาณ 601 กิโลเมตรตามทางรถยนต์ มีพื้นที่รับผิดชอบทั้งหมด 3.45 ตารางกิโลเมตรหรือคิดเป็น 2,156.25 ไร่ มีทั้งหมด 5 ชุมชน โดยมี 3 ชุมชนอยู่ในเขตตำบลบ้านกลาง ได้แก่ ชุมชนบ้านคุ้ม ชุมชนบ้านกลาง ชุมชนบ้านเทพสุนทรินทร์ และ 2 ชุมชนในเขตตำบลบ้านหนุน ได้แก่ ชุมชนบ้านลอง และชุมชนบ้านศรีมูลเรือง
ล็อตโปแลนด์
ล็อตโปแลนด์ (อังกฤษ : LOT Polish Airlines, โปแลนด์ : Polskie Linie Lotnicze หรือ LOT) เป็นสายการบินแห่งชาติ ของประเทศโปแลนด์ มีฐานบินหลักอยู่ที่กรุงวอร์ซอ เป็นหนึ่งในสมาชิกเครือข่ายพันธมิตรสายการบินสตาร์อัลไลแอนซ์ ตั้งแต่ปี พ.ศ. 2546 เป็นหนึ่งในสายการบินที่เก่าแก่ที่สุดในโลก
อิบรอฮีม
ตามความเชื่อของอิสลาม อิบรอฮีม (إِبْرَاهِيْمُ) เป็นนบี ของอัลลอฮ์และเป็นบรรพบุรุษของชาวอาหรับ และชาวอิสราเอล นบีอิบรอฮีมมีบทบาทที่โดดเด่นในฐานะตัวอย่างแห่งความเชื่อใน ศาสนายูดาย ศาสนาคริสต์ และศาสนาอิสลาม ในความเชื่อของชาวมุสลิม นบีอิบรอฮีมปฏิบัติตามบัญญัติและการทดลองทั้งหมดที่อัลลอฮ์เลี้ยงดูท่านตลอดชีวิตของเขา อันเป็นผลจากศรัทธาอันแน่วแน่ในอัลลอฮ์นบีอิบรอฮีมได้รับสัญญาจากอัลลอฮ์ให้เป็นผู้นำของทุกชาติในโลก อัลกุรอานยกย่องนบีอิบรอฮีมว่าเป็นแบบอย่าง เป็นแบบอย่าง เชื่อฟังและไม่ใช่ผู้บูชารูปเคารพ ในแง่นี้ นบีอิบรอฮีมได้รับการอธิบายว่าเป็นตัวแทนของ "มนุษย์ยุคแรกในสากลที่ยอมจำนนต่อความจริงอันศักดิ์สิทธิ์ก่อนที่มันจะแยกส่วนออกเป็นศาสนาที่แยกจากกันด้วยความแตกต่างในรูปแบบ" ชาวมุสลิมเชื่อว่ากะอ์บะฮ์ ในมักกะฮ์สร้างขึ้นโดยนบีอิบรอฮีมและนบีอิสมาอีลลูกชายของท่านเพื่อเป็นที่สักการะแห่งแรกในโลก วันศักดิ์สิทธิ์ของอิสลามคือ วันอีดดุล อัฎฮา มีการเฉลิมฉลองเพื่อระลึกถึงความตั้งใจของนบีอิบรอฮีมที่จะเสียสละลูกชายของเขาตามคำสั่งของพระเจ้า เช่นเดียวกับการสิ้นสุดการแสวงบุญ ฮัจญ์ที่กะอ์บะฮ์
ตระกูล
ชาวมุสลิมยืนยันว่าบิดาของนบีอิบรอฮีมคืออาซัร ( آزر ) ซึ่งอาจได้มาจากชื่อ Syriac Athar ซึ่งเป็นที่รู้จักในพระคัมภีร์ฮีบรูว่า เทราห์ นบีอิบรอฮีมมีลูกสองคนคือนบีอิสมาอีลและนบีอิสหาก ซึ่งต่อมาทั้งสองได้กลายเป็นนบี กล่าวกันว่าหลานชายของนบีอิบรอฮีมกลายเป็นศาสนทูตนามว่า นบีลูฏ (โลท) ซึ่งเป็นหนึ่งในคนอื่นๆ ที่อพยพออกจากชุมชนของพวกท่านพร้อมกับนบีอิบรอฮีม กล่าวกันว่านบีอิบรอฮีมเองเป็นผู้สืบเชื้อสายของนบีนูห์ผ่านทางซาม บุตรชายของท่าน
บุคลิกภาพ และสติปัญญา
บุคลิกภาพและอุปนิสัยของนบีอิบรอฮีมเป็นหนึ่งในคัมภีร์อัลกุรอานที่เจาะลึกที่สุด และนบีอิบรอฮีมได้รับการกล่าวถึงเป็นพิเศษว่าเป็นคนใจดีและมีเมตตา พ่อของนบีอิบรอฮีมเป็นที่เข้าใจกันโดยชาวมุสลิมว่าเป็นคนชั่วร้าย โง่เขลา และบูชารูปเคารพซึ่งเพิกเฉยต่อคำแนะนำทั้งหมดของบุตรชาย ความสัมพันธ์ระหว่างนบีอิบรอฮีมกับบิดาของท่าน ซึ่งในคัมภีร์กุรอานมีชื่อว่าอาซัร เป็นศูนย์กลางของเรื่องราวของนบีอิบรอฮีม เนื่องจากมุสลิมเข้าใจว่าสิ่งนี้มีส่วนสำคัญในการสร้างบุคลิกภาพของนบีอิบรอฮีม คัมภีร์กุรอานกล่าวว่าพ่อของนบีอิบรอฮีทขู่ว่าจะเอาหินขว้างบุตรชายจนตาย ถ้าท่านไม่หยุดเทศนาต่อประชากร อย่างไรก็ตามเรื่องนี้ อัลกุรอานระบุว่านบีอิบรอฮีมในปีต่อๆ มาของท่านได้ดุอาอ์ต่ออัลลอฮ์เพื่อยกโทษบาปให้กับลูกหลานและพ่อแม่ของท่านทั้งหมด ชาวมุสลิมมักอ้างถึงอุปนิสัยของนบีอิบรอฮีมว่าเป็นตัวอย่างของการมีเมตตาต่อผู้อื่น โดยเฉพาะอย่างยิ่งต่อบิดามารดาของตนเอง ตัวอย่างที่คล้ายคลึงกันของนิสัยใจคอของนบีอิบรอฮีมแสดงให้เห็นเมื่อนบีอิบรอฮีมเริ่มดุอาอ์เผื่อผู้คนในเมืองสะดูมและอะมูเราะฮ์หลังจากได้ยินแผนการของอัลลอฮ์ผ่านมะลาอิกะฮ์ญิบรออีลสำหรับพวกเขา แม้ว่าญิบรีลจะบอกนบีอิบรอฮีมว่าแผนการของอัลลอฮ์คือสิ่งสุดท้าย ดังนั้นการดุอาอ์ของนบีอิบรอฮีมจึงไม่เป็นผล แต่อัลกุรอานก็ตอกย้ำธรรมชาติที่ใจดีของนบีอิบรอฮีมผ่านเหตุการณ์นี้โดยเฉพาะ
วัยเด็ก
นบีอิบรอฮีมเกิดในบ้านของผู้บูชารูปเคารพในเมืองโบราณเมืองอูรของชาวเคลเดียซึ่งน่าจะเป็นสถานที่ที่เรียกว่า 'อูร' ในประเทศอิรักในปัจจุบันซึ่งในกรณีนี้ ผู้บูชารูปเคารพจะเป็นผู้ปฏิบัติตามศาสนาเมโสโปเตเมียโบราณ ที่สมมุติฐานขึ้น รูปเคารพที่มีชื่อเสียงที่ชาวเขาเคารพบูชา ในวัยเด็ก ท่านนบีอิบรอฮีมเคยเฝ้าดูบิดาของท่านแกะสลักรูปเคารพเหล่านี้จากหินหรือไม้ เมื่อบิดาของท่านจัดการกับพวกมันเสร็จแล้ว นบีอิบรอฮีมจะถามบิดาของท่านว่าทำไมพวกเขาถึงไม่สามารถขยับหรือตอบสนองต่อคำขอใดๆ ได้ จากนั้นก็จะเยาะเย้ยพวกเขา ดังนั้นพ่อของเขาจึงดุเขาอยู่เสมอว่าไม่ปฏิบัติตามพิธีกรรมของบรรพบุรุษและล้อเลียนรูปเคารพของพวกเขา
แม้ว่าท่านจะต่อต้านการบูชารูปเคารพ ก็ตามอาซัร บิดาของท่านยังคงส่งนบีอิบรอฮีมไปขายรูปเคารพของเขาในตลาด ที่นั่นนบีอิบรอฮีมจะตะโกนถามผู้คนที่เดินผ่านไปมาว่า "ใครจะซื้อรูปเคารพของข้า พวกมันจะไม่ช่วยอะไรท่านและพวกเขาจะทำร้ายท่านไม่ได้! ใครจะซื้อรูปเคารพของข้า" จากนั้นนบีอิบรอฮีมจะเยาะเย้ยรูปเคารพ ท่านพาพวกรูปเคารพไปที่แม่น้ำ ผลักหน้าพวกมันลงไปในน้ำ แล้วสั่งพวกมันว่า "ดื่มสิ ดื่ม!" นบีอิบรอฮีมถามบิดาของท่านอีกครั้งว่า "ลูกจะเคารพบูชาสิ่งที่มองไม่เห็น ไม่ได้ยิน หรือทำความดีใดๆ ได้อย่างไร" อาซัร ตอบว่า "เจ้ากล้าปฏิเสธพระเจ้าของพวกเราหรือ ออกไปให้พ้นสายตาข้า!" นบีอิบรอฮีมตอบว่า "ขอพระเจ้ายกโทษให้ท่าน ข้าพเจ้าจะไม่อยู่กับท่านและรูปเคารพของท่านอีกต่อไป" หลังจากนั้นนบีอิบรอฮีทก็ออกจากบ้านบิดาของท่านไปตลอดกาล ในช่วงเทศกาลหนึ่งในหลายๆ เทศกาลที่จะจัดขึ้นในเมือง ผู้คนจะมารวมกันในพระวิหารและวางอาหารบูชาต่อหน้ารูปเคารพของพวกเขา วิหารที่โดดเด่นที่สุดของอูร คือ Great Ziggurat ซึ่งสามารถเห็นได้ในปัจจุบัน นบีอิบรอฮีมจะถามพวกเขาว่า "ท่านกำลังบูชาอะไร? รูปเคารพเหล่านี้ได้ยินเมื่อท่านเรียกพวกมันหรือไม่ พวกมันสามารถช่วยท่านหรือทำร้ายท่านได้หรือไม่" คนเหล่านั้นจะตอบว่า "เป็นวิถีแห่งบรรพบุรุษของเรา" นบีอิบรอฮีมประกาศว่า "ข้าเบื่อเทพเจ้าของท่าน! แท้จริงฉันเป็นศัตรูของพวกมัน" ผ่านไปหลายปี นบีอิบรอฮีมกลายเป็นชายหนุ่ม ท่านยังไม่เชื่อว่าคนของท่านกำลังบูชารูปปั้น ท่านหัวเราะทุกครั้งที่เห็นพวกเขาเข้ามาในวิหาร ก้มหน้าลง ถวายอาหารที่ดีที่สุดแก่รูปปั้นอย่างเงียบๆ ร้องไห้และขอการให้อภัยจากพวกเขา เขาเริ่มรู้สึกโกรธต่อผู้คนของเขา ซึ่งไม่รู้ว่าหินเหล่านี้เป็นเพียงหินที่ไม่มีประโยชน์หรือเป็นอันตรายต่อพวกเขา
ตามหาสัจธรรม
คืนหนึ่ง นบีอิบรอฮีมขึ้นไปบนภูเขา พิงก้อนหิน และมองขึ้นไปบนท้องฟ้า เขาเห็นดวงดาวส่องแสงและรำพึงกับตัวเองว่า นี่จะเป็นพระเจ้าของข้าหรือ? แต่เมื่อมันดับไป เขากล่าวว่า: "ข้าไม่ชอบสิ่งเหล่านั้น" ดาวดวงนั้นหายไป ไม่อาจเป็นพระเจ้าได้ พระเจ้าสถิตอยู่ด้วยเสมอ แล้วท่านเห็นดวงจันทร์กำลังขึ้นอย่างงดงาม จึงกล่าวว่า นี่จะเป็นพระเจ้าของข้าได้หรือ แต่พระจันทร์ก็ดับไปด้วย พอรุ่งสางเขาเห็นดวงอาทิตย์ขึ้นและพูดว่า "นี่อาจเป็นพระเจ้าของข้าได้ไหม นี่คือดวงที่ใหญ่และสว่างที่สุด!" ครั้นเมื่อดวงอาทิตย์ลับขอบฟ้า เขาก็กล่าวว่า โอ้กลุ่มชนของข้า! ข้าเป็นอิสระจากทุกสิ่งที่พวกเจ้าตั้งภาคีต่อพระเจ้า! ข้าได้ผินหน้าต่ออัลลอฮ์ผู้ทรงสร้างชั้นฟ้าทั้งหลายและแผ่นดิน และข้าพระองค์จะไม่มีวันตั้งภาคีกับพระองค์ พระเจ้าของเราเป็นผู้สร้างชั้นฟ้าทั้งหลายและแผ่นดินและทุกสิ่งในระหว่างนั้น พระองค์มีอำนาจทำให้ดวงดาวต่างๆ ขึ้นและตกได้" หลังจากการประกาศนี้ นบีอิบรอฮีมก็ได้ยินอัลลอฮ์ทรงตรัสว่า "โอ้ อิบรอฮีม" นบีอิบรอฮีมตัวสั่นและพูดว่า "ข้าอยู่นี่พระเจ้าข้า!" พระเจ้าตรัสตอบว่า "ยอมจำนนต่อเรา! จงเป็นมุสลิมเถิด!” นบีอิบรอฮีมทรุดลงกับพื้นร้องไห้ ท่านกล่าวว่า “ข้าพระองค์นอบน้อมต่อพระเจ้าแห่งสากลจักรวาล!” นบีอิบรอฮีมยังคงสุญูดจนพลบค่ำ จากนั้นท่านก็ลุกขึ้นกลับบ้านโดยสงบและเต็มไปด้วยความ ความเชื่อมั่นว่าพระเจ้าทรงนำเขาไปสู่ความจริง
ถูกเผา
การตัดสินใจให้เผานบีอิบรอฮีมที่เสาหลักได้รับการยืนยันโดยปุโรหิตประจำพระวิหารและกษัตริย์แห่งบาบิโลน นัมรูด ข่าวแพร่สะพัดไปราวกับไฟในอาณาจักร และผู้คนจากทั่วทุกสารทิศมาเพื่อชมการประหารชีวิต หลุมขนาดใหญ่ถูกขุดขึ้นและกองไม้จำนวนมาก จากนั้นไฟที่ใหญ่ที่สุดที่ผู้คนเคยเห็นก็จุดขึ้น เปลวไฟนั้นสูงขึ้นไปในท้องฟ้าจนแม้แต่นกก็บินผ่านไม่ได้เพราะกลัวจะถูกไฟไหม้ มือและเท้าของนบีอิบรอฮีมถูกล่ามไว้ และท่านถูกล่ามไว้ในเครื่องยิงพร้อมที่จะถูกโยนเข้าไป ในช่วงเวลานี้ ทูตสวรรค์ญิบรีลมาหาท่านและกล่าวว่า โอ้ อิบรอฮีม มีอะไรที่ท่านต้องการหรือไม่ นบีอิบรอฮีมสามารถร้องขอให้รอดจากไฟหรือถูกนำตัวไป แต่นบีอิบรอฮีมตอบว่า "อัลลอฮ์พระองค์ทรงเพียงพอแล้วสำหรับข้าพเจ้า เครื่องยิงถูกปล่อยออกมาและนบีอิบรอฮีมถูกโยนเข้าไปในกองไฟ อัลลอฮ์จึงทรงตรัสสั่งไฟว่า "โอไฟเอ๋ย จงเย็นและปลอดภัยแก่อิบรอฮีม " เกิดปาฏิหาริย์ไฟเชื่อฟังและเผาเฉพาะเชือกที่มัดท่าน นบีอิบรอฮีมออกมาจากที่นั่นราวกับว่าท่านออกมาจากสวน ใบหน้าของท่านสว่างไสว และไม่มีร่องรอยของควันบนเสื้อผ้าของเขา ผู้คนต่างมองดูด้วยความตกใจและอุทานว่า: "อัศจรรย์มาก พระเจ้าของอิบรอฮีมได้ช่วยเขาให้พ้นจากไฟ!"
การเผชิญหน้ากับนัมรูด
คัมภีร์กุรอานกล่าวถึงการสนทนาสั้น ๆ ระหว่างผู้ปกครองที่ไม่ชอบธรรมกับนบีอิบรอฮีม แม้ว่ากษัตริย์ในอัลกุรอานจะไม่ปรากฏชื่อ และข้อเท็จจริงนี้ได้รับการยอมรับว่ามีความสำคัญน้อยที่สุดในการเล่าเรื่อง นอกคัมภีร์อัลกุรอาน กล่าวคือ ในบางส่วนของตัฟสีร กษัตริย์องค์นี้ได้รับการแนะนำให้นัมรูด การตัฟซีรนี้โดยอิบนุ กะษีรนักวิชาการในศตวรรษที่ 14 มีการเล่าเรื่องมากมายในการเล่าเรื่อง เช่น นัมรูดอ้างว่าเป็นพระเจ้าสำหรับตัวเขาเอง ตัฟซีรอธิบายถึงการปะทะคารมของ นัมรูด กับ นบีอิบรอฮีม นัมรูดโกรธมากอย่างไร และใน 'การไม่เชื่ออย่างที่สุด
ตามคำบอก เล่า ของนักประวัติศาสตร์ชาวโรม-ยิว ฟลาวิอุส โยเซฟพุส นัมรูดเป็นคนที่ตั้งปณิธานต่อต้านพระเจ้า นัมรูดประกาศตัวเองว่าเป็นพระเจ้าที่มีชีวิตและได้รับการบูชาเช่นนี้โดยอาสาสมัครของเขา เซมิรามิสมเหสีของนัมรูดก็ได้รับการบูชาในฐานะเทพธิดาที่อยู่เคียงข้างเขาเช่นกัน ก่อนที่นบีอิบรอฮีมจะเกิด ลางบอกเหตุในดวงดาวบอกนัมรูดและนักโหราศาสตร์ของเขา เตือนถึงการเกิดของนบีอิบรอฮีมที่กำลังจะมาถึง ซึ่งจะยุติการบูชารูปเคารพ นัมรูดจึงออกคำสั่งให้ฆ่าทารกแรกเกิดทั้งหมด. อย่างไรก็ตาม แม่ของนบีอิบรอฮีมหนีเข้าไปในทุ่งนาและคลอดลูกอย่างลับๆ ฟลาวิอุส โจเซฟุสกล่าวว่านบีอิบรอฮีมเผชิญหน้ากับนัมรูดและบอกเขาแบบตัวต่อตัวให้ยุติการบูชารูปเคารพ จากนั้นนัมรูดจึงสั่งให้เผาเขาทั้งเป็น นัมรูดให้อาสาสมัครรวบรวมฟืนมากพอที่จะเผาอับราฮัมในไฟที่ใหญ่ที่สุดในโลกเท่าที่เคยเห็นมา แต่เมื่อไฟถูกจุดและนบีอิบรอฮีมถูกโยนเข้าไปในนั้น นบีอิบรอฮีมก็เดินออกมาโดยไม่ได้รับบาดเจ็บ ในศาสนาอิสลาม เป็นที่ถกเถียงกันว่าการตัดสินใจให้นบีอิบรอฮีมเผาทั้งเป็นนั้นมาจากนัมรูดและปุโรหิตในวิหารหรือไม่ หรือว่าประชาชนเองกลายเป็นผู้เฝ้าระวังและวางแผนเผาเขาทั้งเป็น ตามที่นักตัฟซีรชาวมุสลิมกล่าวว่า หลังจากที่นบีอิบรอฮีมรอดชีวิตจากเหตุไฟไหม้ครั้งใหญ่ ความอื้อฉาวในสังคมก็เพิ่มมากขึ้นหลังจากเหตุการณ์นี้ นัมรูดซึ่งเป็นกษัตริย์แห่งบาบิโลนรู้สึกว่าบัลลังก์ของเขากำลังตกอยู่ในอันตราย และเขากำลังสูญเสียอำนาจเพราะเมื่อเห็นนบีอิบรอฮีมออกมาจากไฟโดยไม่ได้รับอันตราย สังคมส่วนใหญ่เริ่มเชื่อในพระเจ้าและนบีอิบรอฮีทเป็นศาสนทูตของอัลลอฮ์. จนถึงจุดนี้นัมรูดที่แสร้งทำเป็นว่าตัวเองเป็นพระเจ้า นัมรูดต้องการจะโต้วาทีกับท่านและแสดงให้ผู้คนของเขาเห็นว่าเขาซึ่งเป็นกษัตริย์คือเทพเจ้าจริงๆ และนบีอิบรอฮีมเป็นคนโกหก นัมรูดถามนบีอิบรอฮีมว่า "พระเจ้าของพวกเจ้าจะทำอะไรข้าได้บ้าง" นบีอิบรอฮีมตอบว่า พระเจ้าของข้าคือผู้ทรงให้เป็นและให้ตาย จากนั้นนัมรูดก็ตะโกนว่า "ข้าให้ชีวิตและความตาย! ข้าสามารถนำคนคนหนึ่งมาและประหารชีวิตเขาได้ และข้าจะให้อภัยแก่ผู้ที่ถูกตัดสินประหารชีวิตและช่วยชีวิตเขาไว้" นบีอิบรอฮีมตอบว่า "พระเจ้าเจ้านายของข้าพเจ้าทรงทำดวงอาทิตย์ขึ้นจากทิศตะวันออก แล้วท่านทำให้ดวงอาทิตย์ขึ้นจากทิศตะวันตกได้หรือ" นัมรูดรู้สึกสับสน เขาเหมือนถูกตบหน้าในแผ่นการของเขาเอง ในดินแดนของเขาเอง และต่อหน้าคนของเขาเอง นบีอิบรอฮีมปล่อยให้เขาพูดไม่ออกและกลับไปปฏิบัติภารกิจในการเรียกผู้คนให้มาอิบาดะฮ์ต่ออัลลอฮ์
เหตุการณ์นี้ได้รับการกล่าวขานว่ามีความสำคัญเป็นพิเศษ เพราะในมุมมองของชาวมุสลิม เหตุการณ์นี้แทบจะเป็นการคาดเดาการเผยพระวจนะของบรรดานบีในอนาคต ซึ่งสำคัญที่สุดคือการเผยพระวจนะของนบีมูซา การทะเลาะวิวาทของนบีอิบรอฮีมกับกษัตริย์ บางคนตีความว่าเป็นการปูทางไปสู่การเทศนาของนบีมูซาต่อฟาโรห์ เช่นเดียวกับที่ผู้ปกครองที่โต้เถียงกับนบีอิบรอฮีมอ้างว่า ตนเป็นพระเจ้า ฟาโรห์ก็เช่นกันผู้ซึ่งปฏิเสธที่จะฟังเสียงเรียกของนบีมูซาและเสียชีวิตในทะเลแดง ในเหตุการณ์นี้โดยเฉพาะ นักวิชาการได้ให้ความเห็นเพิ่มเติมเกี่ยวกับภูมิปัญญาของนบีอิบรอฮีมในการใช้คำพูดที่ "มีเหตุผล ฉลาดหลักแหลม และมีเป้าหมาย" ซึ่งตรงข้ามกับการโต้เถียงที่ไร้จุดหมาย
ในสายตาของชาวมุสลิมจำนวนมาก นบีอิบรอฮีมยังเป็นสัญลักษณ์ของคุณค่าทางศีลธรรมสูงสุดที่จำเป็นต่อบุคคลใดๆ อัลกุรอานให้รายละเอียดเกี่ยวกับเรื่องราวของทูตสวรรค์ที่มาหานบีอิบรอฮีมเพื่อบอกเขาถึงการกำเนิดของอิสหาก กล่าวไว้ว่า ทันทีที่นบีอิบรอฮีมเห็นบรรดาทูต ท่านก็ "รีบเลี้ยงลูกวัวย่าง" การกระทำนี้ถูกตีความโดยนักวิชาการทุกคนว่าเป็นแบบอย่าง; นักวิชาการหลายคนให้ความเห็นเกี่ยวกับการกระทำนี้โดยบอกว่ามันเป็นสัญลักษณ์ของระดับศีลธรรมที่สูงมากของนบีอิบรอฮีม และเป็นแบบอย่างสำหรับวิธีที่ผู้ชายควรปฏิบัติในสถานการณ์ที่คล้ายคลึงกัน เหตุการณ์นี้ยิ่งเพิ่มพูนลักษณะ "ความเห็นอกเห็นใจ" ของนบีอิบรอฮีมในเทววิทยามุสลิม มากขึ้นเท่านั้น
การเสียสละ
ในเรื่องเล่ากระแสหลัก สันนิษฐานว่าความฝันของนบีอิบรอฮีมในการเสียสละลูกชายของเขาเป็นคำสั่งจากพระเจ้า โองการที่อ้างถึง (เช่น กุรอาน 37:104-105 ) อยู่ในสูเราะฮ์ อัศศ็อฟฟาต และการแปลความหมายเป็นภาษาไทยคือ "เราได้ร้องเรียกเขาว่า โอ้อิบรอฮีม แท้จริงเจ้าได้ทำให้ฝันเป็นจริงแล้วแล้ว ดังนั้นเราจึงให้รางวัลแก่ผู้ดี ผู้กระทำ" สันนิษฐานว่านบีอิบรอฮีมฝันว่าพระเจ้าสั่งให้เขาสังเวยลูกชาย เขายอมทำตามคำสั่งของอัลลอฮ์และทำการบูชายัญ อย่างไรก็ตาม อัลลอฮ์เข้าแทรกแซงและบอกเขาว่าเครื่องบูชาของท่านได้รับการยอมรับแล้ว แม้ว่าในอัลกุรอานจะไม่มีการกล่าวถึงสัตว์ (แกะตัวผู้) ที่จะมาแทนที่เด็กชายโดยตรง แต่ก็มีการกล่าวว่าเขาถูกแทนด้วย การเสียสละอันยิ่งใหญ่นี้แสดงถึงความสำคัญของแกะตัวผู้ที่มาแทนที่บุตรชายของนบีอิบรอฮีม ตัฟซีร อิบนุ กะษีร บันทึกการรายงานของของ อิบนุ อับบาส เกี่ยวกับข้อนี้ตามคำพูดของนบีมุฮัมมัด คำอธิบายมีดังนี้:
"“และเราได้ไถ่เขาด้วยการเสียสละอันยิ่งใหญ่” (37:107) มีรายงานจากอิบนุ อับบาส (ขอพระเจ้าทรงพอพระทัยท่าน) กล่าวว่า 'แกะผู้ได้กินหญ้าในสวนสวรรค์เป็นเวลาสี่สิบปี''" นักตัฟซีรกล่าวต่อไปว่าเขาของแกะตัวผู้นั้นถูกเก็บรักษาไว้จนถึงสมัยของนบีมุฮัมมัด:
"อิมามอะหมัดบันทึกว่า เศาะฟียะฮ์ บุตรชัยบะฮ์ กล่าวว่า 'ผู้หญิงคนหนึ่งจากตระกูลสุลัยม์ ซึ่งเป็นนางผดุงครรภ์ของคนส่วนใหญ่ในครัวเรือนของเรา บอกข้สว่าท่านเราะสูลส่งไปหา อุษมาน บุตรฏ็อลหะฮ์ ขอให้พระเจ้าพอพระทัยเขา มีอยู่ครั้งหนึ่ง นางกล่าวว่า 'ข้าถามอุษมานว่า ท่านนบีเรียกท่านทำไม ท่านตอบว่า ท่านเราะสูลกล่าวแก่ข้าว่า ข้าเห็นเขาแกะตัวผู้เมื่อฉันเข้าไปในบ้าน (กะอ์บะฮ์) และข้าลืมบอกให้ท่านปกปิดมัน คลุมมันไว้เพราะไม่ควรมีอะไรในบ้านที่จะทำให้ผู้บูชาเสียสมาธิ ศุฟยานกล่าวว่า 'เขาของแกะตัวผู้ยังคงห้อยอยู่ในบ้านจนกระทั่งมันถูกเผา และพวกมันก็ถูกเผาด้วย'' ชาวกุร็อยช์ ได้รับมรดกของเขาแกะที่นบีอิบรอฮีมเสียสละ และพวกเขาได้รับการสืบทอดจากรุ่นสู่รุ่นจนกระทั่งท่านเราะสูลถูกส่งมา และอัลลอฮ์ทรงรู้ดีที่สุด (วัลลอฮุอะอ์ลัม)"
ตั้งแต่วันนั้นเป็นต้นมา ทุกๆ วันอีดิลอัฎฮาปีละครั้ง ชาวมุสลิมทั่วโลกจะเชือดสัตว์เพื่อรำลึกถึงการเสียสละของนบีอิบรอฮีม และเพื่อเตือนตนเองถึงการละทิ้งตนเองในทางของพระเจ้า และพวกเขาจะแบ่งเนื้อให้กับเพื่อน ครอบครัว ยากไร้และขัดสน สิ่งนี้เรียกว่ากุรบาน ("การเสียสละ")
ปาฏิหาริย์
นบีอิบรอฮีมกับการอัศจรรย์ของพระเจ้าหลายครั้งในช่วงชีวิตของเขา คัมภีร์อัลกุรอานบันทึกปาฏิหาริย์หลักๆ บางประการ แม้ว่าข้อความในตอนดังกล่าวจะมีการตีความที่แตกต่างกัน ปาฏิหาริย์บางอย่างที่บันทึกไว้ในอัลกุรอานคือ:
ข้อความแรกได้รับการตีความทั้งตามตัวอักษร เชิงเปรียบเทียบ และอื่นๆ แม้ว่านักตัฟซีรบางคนรู้สึกว่าข้อความนี้กล่าวถึงปาฏิหาริย์ทางกายภาพ ซึ่งนบีอิบรอฮีมได้แสดงอาณาจักรสวรรค์ทั้งหมดทางร่างกาย คนอื่นๆ รู้สึกว่ามันหมายถึงความเข้าใจฝ่ายวิญญาณของนบีอิบรอฮีม นักวิชาการรุ่นหลังเหล่านี้ยืนยันว่าชาวเคลเดียมีความชำนาญในการสังเกตดวงดาว แต่นบีอิบรอฮีมซึ่งอาศัยอยู่ท่ามกลางพวกเขามองเห็นโลกภายนอกและไปสู่อาณาจักรแห่งจิตวิญญาณที่สูงกว่า ข้อความที่สองมีการตีความกระแสหลักอย่างหนึ่งในหมู่นักตัฟซีรอัลกุรอานนบีอิบรอฮีมนำนกสี่ตัวมาตัดเป็นชิ้นๆ วางบนเนินเขาใกล้เคียง เมื่อท่านร้องเรียก แต่ละชิ้นก็เชื่อมต่อกัน และนกสี่ตัวก็บินกลับมาหานบีอิบรอฮีม ปาฏิหาริย์นี้ตามที่กล่าวไว้ในข้อความในคัมภีร์กุรอานเป็นการสาธิตโดยอัลลอฮ์เพื่อแสดงให้นบีอิบรอฮีมเห็นว่าอัลลอฮ์ทรงให้ชีวิตแก่คนตายอย่างไร เนื่องจากการตัดเนื้อนกไม่ได้บอกเป็นนัยในข้อความนี้ นักตัฟซีรบางคนเสนอการตีความทางเลือก แต่ทุกคนยืนยันว่าปาฏิหาริย์มีจุดประสงค์เดียวกันเพื่อแสดงให้นบีอิบรอฮีมเห็นถึงพลังที่พระเจ้ามีในการชุบชีวิตคนตาย ข้อความที่สามยังถูกตีความทั้งตามตัวอักษรและเชิงเปรียบเทียบ หรือในบางกรณีทั้งสองอย่าง นักวิจารณ์ระบุว่า 'ไฟ' หมายถึงประเด็นหลัก พวกเขายืนยันว่า ประการแรก ไฟหมายถึงเปลวเพลิงซึ่งนบีอิบรอฮีมได้รับความรอดโดยไม่เป็นอันตราย นักตัฟซีรระบุเพิ่มเติมว่า ประการที่สอง ไฟหมายถึง 'ไฟแห่งการประหัตประหาร' ซึ่งนบีอิบรอฮีมได้รับความรอด ในขณะที่ท่านทิ้งผู้คนของท่านไว้กับซาเราะฮ์ภรรยาของท่านและนบีลูฏหลานชายของเขาหลังจากนี้
ชื่อ
นบีอิบรอฮีมได้ชื่อเคาะลีลุลลอฮ์ ( خليل الله ) ในอิสลาม. กุรอานกล่าวว่า:
"และผู้ใดเล่าจะมีศาสนา ดียิ่งไปกว่าผู้ที่มอบใบหน้าของเขาให้แก่อัลลอฮฺ และขณะเดียวกันเขาก็เป็นผู้กระทำดี และปฏิบัติตามแนวทางของอิบรอฮีม ผู้ใฝ่หาความจริง และอัลลอฮ์ได้ถือเอาอิบรอฮีมเป็นเพื่อน"
ชื่อเฉพาะของนบีอิบรอฮีมนี้มีชื่อเสียงมากในวัฒนธรรมและความเชื่อของชาวมุสลิม ซึ่งในพื้นที่ในและรอบๆ มักกะฮ์ นบีอิบรอฮีมมักถูกเรียกเพียงว่า เพื่อน เท่านั้น ชื่อเรื่อง Friend of God นี้ ไม่ได้มีเฉพาะในเทววิทยาอิสลามเท่านั้น แม้ว่าความเชื่อของทางศาสนาอื่น ๆ จะไม่เน้นในเรื่องนี้ แต่นบีอิบรอฮีมถูกเรียกว่าเป็น เพื่อนของอัลลอฮ์ ในพระธรรมพงศาวดารเล่มที่สอง และพระธรรมอิสยาห์ในพระคัมภีร์ฮีบรู ( พันธสัญญาเดิม ) เช่นเดียวกับในพันธสัญญาใหม่
ความสัมพันธ์เกี่ยวกับสถานที่
คุณสมบัติที่สำคัญที่สุดประการหนึ่งของนบีอิบรอฮีมในเทววิทยาอิสลาม คือบทบาทของท่านในฐานะผู้สร้างกะอ์บะฮ์ แม้ว่าเรื่องเหล่านี้จะเล่าขานว่า นบีอาดัมสร้างกะอ์บะฮ์อันเดิมซึ่งพังยับเยินจากน้ำท่วมครั้งใหญ่ในสมัยของนบีนูห์ แต่เชื่อกันว่า นบีอิบรอฮีมได้สร้างมันขึ้นมาใหม่ในรูปแบบเดิม อัลกุรอานในมุมมองของชาวมุสลิมเป็นเพียงการยืนยันหรือเสริมกฎของการจาริกแสวงบุญ พิธีนี้ก่อตั้งขึ้นโดยนบีอิบรอฮีมและสำหรับชาวมุสลิมทุกคน ขณะที่พวกเขาเดินทางไปแสวงบุญ เหตุการณ์นี้เป็นหนทางหนึ่งในการกลับคืนสู่ความสมบูรณ์แห่งศรัทธาของนบีอิบรอฮีม เช่นเดียวกับมะดีนะฮ์มักถูกเรียกว่า "เมืองแห่งนบี [ มุฮัมมัด]" หรือเรียกง่ายๆ ว่า "เมืองของมุฮัมมีด" เมกกะมักถูกอ้างถึงว่าเป็น. ในทำนองเดียวกัน ความเชื่อของอิสลามเชื่อมโยง สถานที่ศักดิ์สิทธิ์ดั้งเดิมของอัล-อักศอในเมืองเก่าของเยรูซาเล็มกับนบีอิบรอฮีม
อัศศุฮุฟ
คัมภีร์กุรอานอ้างถึงม้วนคัมภีร์ของอิบรอฮีม นักวิชาการมุสลิมทุกคนเห็นพ้องต้องกันว่าไม่มีม้วนหนังสือของนบีอิบรอฮีมเหลืออยู่ ดังนั้นนี่จึงเป็นการอ้างอิงถึงเนื้อหาของคัมภีร์ที่สูญหายไป ชาวมุสลิมเข้าใจว่าม้วนคัมภีร์ของนบีอิบรอฮีมหมายถึงการเปิดเผยบางอย่างที่นบีอิบรอฮีมได้รับ ซึ่งเขาจะถ่ายทอดเป็นลายลักษณ์อักษร เนื้อหาที่แท้จริงของโองการไม่ได้อธิบายไว้ในอัลกุรอาน
บทที่ 87 ของอัลกุรอาน สูเราะฮ์ อัลอะอ์ลา สรุปโดยกล่าวว่าเนื้อหาของ ซูเราะฮ์ อยู่ในพระคัมภีร์ก่อนหน้านี้ของอิบรอฮีมและมูซา เป็นสิ่งที่บ่งบอกเล็กน้อยถึงสิ่งที่อยู่ในคัมภีร์ก่อนหน้า ตามศาสนาอิสลาม: "ดังนั้นจงตักเตือนกันเถิด เพราะการตักเตือนกันนั้นจะยังคุณประโยชน์ ผู้ที่หวั่นกลัวจะได้รำลึก และผู้ที่ชั่วช้ายิ่งจะหลีกเลี่ยงการตักเตือนนั้น ซึ่งเขาจะเข้าไปเผาไหม้ในไฟกองใหญ่ แล้วเขาจะไม่ตายในนั้นและจะไม่เป็นด้วย แน่นอนผู้ที่ขัดเกลาตนเอง ย่อมบรรลุความสำเร็จ และเขารำลึกถึงพระนามแห่งพระเจ้าของเขา แล้วเขาทำละหมาด หามิได้ แต่พวกเจ้าเลือกเอาการมีชีวิตอยู่ในโลกนี้ต่างหาก ทั้ง ๆ ที่ปรโลกนั้นดีกว่าและจีรังกว่า แท้จริง (ข้อตักเตือนสติ) นี้มีอยู่ในคัมภีร์ก่อน ๆ มาแล้ว คือคัมภีร์ของอิบรอฮีมและมูซา" สูเราะฮ์ อันนัจญ์ม กล่าวถึงเรื่องราวเพิ่มเติมของพระคัมภีร์ก่อนหน้าของอิบรอฮีมและมูซา: "หรือว่าเขามิได้รับข่าวคราวที่มีอยู่ในคัมภีร์ของมูซา และ (ในคัมภีร์ของ) อิบรอฮีม ผู้ซึ่งปฏิบัติตามสัญญาอย่างครบครัน" เกี่ยวกับการปรึกษาหารือกับชาวคัมภีร์มีรายงานโดยอะบูฮุร็อยเราะฮ์ในฮะดีษ:
"รายจากอะบูฮุร็อยเราะฮ์ (ร.ฎ.) กล่าวว่า ชาวคัมภีร์ (ชาวยิว) เคยอ่านเตารอฮ์ในภาษาฮีบรูและพวกเขาเคยอธิบายเป็นภาษาอาหรับกับชาวมุสลิม ท่านเราะสูลกล่าวว่า 'อย่าเชื่อชาวคัมภีร์หรือไม่เชื่อพวกเขา แต่จงกล่าวว่า: - 'เราเชื่อในอัลลอฮ์และสิ่งที่ถูกประทานลงมาแก่เรา'"
ดังนั้นจึงไม่จำเป็นต้องเกี่ยวข้องกับคำจารึกใด ๆ ของศุฮุฟของอิบรอฮีมโดยชาวคัมภีร์
สถานที่ฝังศพ
ชาวมุสลิมเชื่อว่านบีอิบรอฮีมถูกฝังพร้อมกับ ซาเราะฮ์ภรรยาของเขาที่มัสยิดอิบรอฮีม ในเมืองเฮโบรนทางฝั่งตะวันตก ชาวมุสลิมรู้จักกันในชื่อ Sanctuary of Abraham นอกจากนี้ยังคิดว่าเป็นสถานที่ฝังศพของนบีอิสหาก บุตรชายของท่าน, เราะฟิเกาะฮ์ ภรรยาของบุตรชายท่าน, นบียะอ์กูบ หลานชายท่าน และลีอะห์ ภรรยาของหลานชาย
หนังสือดี 100 เล่มที่คนไทยควรอ่าน
รายชื่อหนังสือดี 100 เล่ม ที่คนไทยควรอ่าน (พ.ศ. 2408-2519)  เป็นงานวิจัยของวิทยากร เชียงกูล ผู้อำนวยการศูนย์วิจัยสังคมศาสตร์ มหาวิทยาลัยรังสิต ร่วมกับคณะวิจัยอีก 10 ท่าน ชื่อ "โครงการวิจัยเพื่อคัดเลือกและแนะนำหนังสือดีในรอบศตวรรษ" ซึ่งได้รับการสนับสนุนจากสำนักงานกองทุนสนับสนุนการวิจัย (สกว.) ในช่วงปี พ.ศ. 2540-2541
รายชื่อหนังสือดี 100 เล่มที่คนไทยควรอ่าน
กดที่กล่องหัวตารางเพื่อทำการเรียงตาม ชื่อหนังสือ หรือ ผู้ประพันธ์
กรุงเทพกรังด์ปรีซ์ 2531
การแข่งขันรถยนต์ประวัติศาสตร์ กรุงเทพกรังด์ปรีซ์ 2531 เป็นการแข่งรถที่จัดขึ้นในประเทศไทย เมื่อวันที่ 9 มกราคม พ.ศ. 2531 ที่ถนนราชดำเนิน และ 16 มกราคม พ.ศ. 2531 ที่พีระอินเตอร์เนชั่นแนลเซอร์กิต จังหวัดชลบุรี
ที่มา
การจัดการแข่งขันนี้ริเริ่มโดย สรรพสิริ วิรยศิริ ตั้งแต่ปี พ.ศ. 2528 จากการปรึกษากับพระวรวงศ์เธอ พระองค์เจ้าพีรพงศ์ภาณุเดช ถึงความเป็นไปได้ที่จะนำรถแข่งที่ทรงเคยขับในอดีต มาจัดแข่งอีกครั้งเช่นเดียวกับที่เคยทรงทำเมื่อวันที่ 5 ธันวาคม พ.ศ. 2480 และในรูปแบบของกรุงเทพกรังด์ปรีซ์ ที่ไทยเคยจะจัดในปี พ.ศ. 2482
พ.ศ. 2528 สรรพสิริ วิรยศิริ ได้นำแนวคิดนี้ไปปรึกษากับหม่อมราชวงศ์นริศรา จักรพงษ์ ธิดาของพระเจ้าวรวงศ์เธอ พระองค์เจ้าจุลจักรพงษ์ และได้นำความไปปรึกษากับพลเอกชวลิต ยงใจยุทธ (ซึ่งมีศักดิ์เป็นหลานน้า ของพระองค์พีระ) ผู้บัญชาการทหารบกในขณะนั้น ตามคำแนะนำของพระองค์พีระที่ทรงให้ไว้ก่อนจะสิ้นพระชนม์
กองทัพบกไทย จึงได้จัดตั้งโครงการเทิดพระเกียรติเจ้าดาราทอง และดำเนินจัดการแข่งขันรถยนต์ประวัติศาสตร์ "กรุงเทพกรังด์ปรีซ์ 2531" ขึ้น
โรงเรียนเทพารักษ์ราชวิทยาคม
โรงเรียนเทพารักษ์ราชวิทยาคม อักษรย่อ ท.ร.ว. (MT) เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอเทพารักษ์ จังหวัดนครราชสีมา
กรุงเทพกรังด์ปรีซ์ 2531
อ้างอิง
, ภาคผนวกในการตีพิมพ์ครั้งที่ 10 โดย สรรพสิริ วิรยศิริ
โรงเรียนเทพารักษ์ราชวิทยาคม
ข้อมูลทั่วไป
โรงเรียนเทพารักษ์ราชวิทยาคม เป็นโรงเรียนประจำอำเภอในสังกัดองค์การบริหารส่วนจังหวัดนครราชสีมา
ประวัติ
โรงเรียนเทพารักษ์ราชวิทยาคม อำเภอเทพารักษ์  จังหวัดนครราชสีมา   เดิมชื่อ  โรงเรียนสำนักตะคร้อวิทยาคม  ตั้งอยู่ที่ตำบลสำนักตะคร้อ  จังหวัดนครราชสีมา  ตามประกาศกระทรวงศึกษาธิการ   ลงวันที่  10  มีนาคม  2532 ก่อนที่จะมีการจัดตั้งโรงเรียน กรมสามัญศึกษาได้อนุญาตให้เป็นหน่วยเรียน  ขึ้นตรงต่อโรงเรียนมัธยมด่านขุนทด  และได้เปิดทำการสอนตั้งแต่ปี พ.ศ. 2531 โดยรับนักเรียนชั้น ม. 1 จำนวน 2  ห้องเรียน  มีนักเรียน   49 คน  โดยมีนายสะอาด   นาคาเริงฤทธิ์  ผู้อำนวยการโรงเรียนมัธยมด่านขุนทดในสมัยนั้น   ได้มาดำเนินการเรื่องสถานที่  เนื่องจากจัดหาที่ดินเพื่อเตรียมขออนุญาตเปิดโรงเรียนในปีการศึกษา  2532   และได้จัดครูโรงเรียนมัธยมศึกษา  มาช่วยสอน  1  คน  คือนายชิด  ไพเราะ  ปัจจุบันดำรงตำแหน่ง  ผู้บริหารโรงเรียนวังไม้แดงพิทยาคม ในปีการศึกษา 2532  กรมสามัญศึกษาได้รับเป็นโรงเรียนในโครงการขยายโอกาสทางการศึกษา   ระดับมัธยมศึกษาตอนต้น  แต่เนื่องจากในระยะแรกยังไม่มีผู้บริหาร  กรมสามัญศึกษาจึงได้แต่งตั้งให้  นายชวลิต  ตัณฑเสรณีวัฒน์  ผู้อำนวยการโรงเรียนบุญเหลือวิทยานุสรณ์สมัยนั้น  มาปฏิบัติหน้าที่เป็นผู้บริหารและได้จัดครูจากโรงเรียนบุญเหลือวิทยานุสรณ์  จำนวน 9 คน  โดยมีรถรับ - ส่ง  จากตัวเมืองนครราชสีมาเพื่อมาทำการสอน  เช้าไปเย็นกลับ  ตั้งแต่วันที่  15  เดือน  พฤษภาคม  พ.ศ. 2532 เป็นต้นมา  โดยครั้งแรกทำการสอนที่โรงเรียนบ้านสำนักตะคร้อ  สังกัดสำนักงานการประถมศึกษา ต่อมาโรงเรียน ได้รับการจัดสรรงบประมาณจากกรมสามัญศึกษา ด้ก่อสร้างอาคารเรียนชั่วคราว  ห้องน้ำ  ห้องส้วม  1  หลัง  4  ที่  บ้านพักครู  1  หลัง   บ้านพักนักการ    1   หลัง  สนามบาสเกตบอล   ในการก่อสร้างอาคารชั่วคราวสมัยแรก  ได้รับความอนุเคราะห์จากท่านพระครูวิภัชธรรมสาร  เจ้าอาวาสวัดสำนักตะคร้อ   นายภุชงค์   เชษฐ์ขุนทด   ซึ่งเป็นกำนันตำบาลสำนักตะคร้อ   ในสมัยนั้นได้เคยดำรงตำแหน่งสมาชิกสภาจังหวัดนครราชสีมา  นายบุญไหล  กาศขุนทด  อดีตอาจารย์ใหญ่โรงเรียนบ้านสำนักตะคร้อ  นายสามารถ  โชติขุนทด   อาจารย์ใหญ่โรงเรียนบ้าสำนักตะคร้อ  และชาวบ้านสำนักตะคร้อเป็นอย่างดี และในการก่อสร้างครั้งนี้ได้รับการบริจาคที่ดินจากนายเพ้ง   เชาว์ขุนทด  ข้าราชการบำนาญและนางอ๋วง    ชิวขุนทด   เนื้อที่ประมาณ   46  ไร่  3 งาน เมื่อวันที่ 1   กรกฎาคม  2532  กรมสามัญศึกษาได้แต่งตั้งนายยิ่งยศ  ดอกสันเทียะ  มาดำรงตำแหน่งผู้บริหารโรงเรียนสำนักตะคร้อวิทยาคม  เป็นคนแรก เมื่อวันที่  24  มิถุนายน  2537  กรมสามัญศึกษาได้แต่งตั้งนายวิทยา  โพธิ์แสง  ดำรงตำแหน่งอาจารย์ใหญ่  เป็นคนที่ 2 และเมื่อวันที่  10 มีนาคม ได้แต่งตั้งนางกฤษณา  มือขุนทด  เป็นผู้ช่วยอาจารย์ใหญ่ เมื่อวันที่ 5  พฤศจิกายน  2538  คณะครู -  อาจารย์  นำโดยนายวิทยา  โพธิ์แสง  ได้เข้ากราบนมัสการพระราชวิทยาคม (หลวงพ่อคูณ ปริสุทฺโธ) เพื่อขอประทานสมณศักดิ์ของท่าน คือ พระราชวิทยาคม  ให้เป็นชื่อของโรงเรียน  เมื่อวันที่ 2 เมษายน 2540 กรมสามัญศึกษา ประกาศให้ เปลี่ยนชื่อโรงเรียนสำนักตะคร้อวิทยาคม เป็นโรงเรียนเทพารักษ์ราชวิทยาคม เมื่วันที่ 20  มีนาคม  2543 กรมสามัญศึกษาได้มีคำสั่งให้นายสุเทพ   คงวิริยะวิทยา  มาดำรงตำแหน่งอาจารย์ใหญ่โรงเรียนเทพารักษ์ราชวิทยาคม  เป็นคนที่ 3
โรงเรียนระยองวิทยาคมปากน้ำ
โรงเรียนระยองวิทยาคมปากน้ำ เป็นโรงเรียนในจังหวัดระยอง
ประวัติ
ในปี พ.ศ. 2535 ท่านพระครูพิทักษ์รัตตเขต เจ้าอาวาสวัดปากน้ำ ได้เสนอความจำนงจะให้ใช้ที่ดินบริเวณหลังวัดปากน้ำ จำนวน 17 ไร่ เพื่อก่อสร้างโรงเรียนมัธยมศึกษาต่อนายมังกร กุลวานิช ผู้อำนวยการโรงเรียนระยองวิทยาคม ในโอกาสที่อธิบดีกรมสามัญศึกษา นายบรรจง พงษ์ศาสตร์ ได้เดินทางมาประชุมสัมมนาข้าราชการกรมสามัญศึกษา ที่จังหวัดระยอง และได้ไปดูสถานที่ มีความเห็นชอบจึงมอบ ให้นายมังกร กุลวานิช ผู้อำนวยการโรงเรียนระยองวิทยาคม ดำเนินการจัดตั้งโรงเรียนมัธยมศึกษา ผ่านสำนักงาน สามัญศึกษาจังหวัดระยอง โดย นายอำนวย ทั่วทิพย์ ผู้อำนวยการ สามัญศึกษาจังหวัด ระยองโดย พณฯ รัฐมนตรีนายสัมพันธ์ ทองสมัคร ได้มีประกาศกระทรวงศึกษาธิการ เรื่องตั้ง โรงเรียนระยองวิทยาคมปากน้ำ อำเภอเมือง จังหวัดระยอง เมื่อวันที่ 22 กุมภาพันธ์ 2537
ในวันที่ 14 มีนาคม 2537 กรมสามัญศึกษาได้จัดสรรงบประมาณในโครงการจัดตั้งโรงเรียนมัธยมศึกษาใหม่ เพื่อก่อสร้างอาคารเรียนแบบเบ็ดเสร็จแบบ ก ข และ ค ต่อมาโรงเรียนได้ขอเปลี่ยนแปลงอาคารเรียนเป็นแบบ 318 ล/30 ( พิเศษ ) มีลักษณะเป็น อาคารเรียน 4 ชั้นใต้ถุนโล่ง มีห้องน้ำภายในอาคาร และได้รับอนุมัติจากกระทรวง ศึกษาธิการ เมื่อวันที่ 16 มิถุนายน พ.ศ. 2537 กรมสามัญศึกษา กระทรวงศึกษาธิการ ได้มีคำสั่งแต่งตั้ง นายมานพ งามสุวรรณ์ ผู้ช่วยผู้อำนวยการโรงเรียนระยองวิทยาคม เป็นผู้บริหารโรงเรียนระยองวิทยาคมปากน้ำ คนแรกเมื่อ วันที่ 13 พฤษภาคม พ.ศ. 2537 โรงเรียนระยองวิทยาคมปากน้ำ ทำพิธีวางศิลาฤกษ์ เพื่อก่อสร้างอาคารเรียน หลังแรกในวันที่ 18 พฤศจิกายน พ.ศ. 2537 เวลา 09.39 น. โดยมีท่านพระครูพิทักษ์ รัตตเขต เป็นประธานปัจจุบันโรงเรียนระยองวิทยาคมปากน้ำ อยู่ภายใต้การบริหารงานของ นางนภัสสร บุรารัตนวงศ์
โปเกม่อน ศิษย์นายกอนงค์
โปเกม่อน ศิษย์นายกอนงค์ เป็นทั้งนักมวยไทยและนักเล่นเกมโปเกมอนชาวไทย ผู้สร้างผลงานชนะน็อกที่สนามมวยเวทีลุมพินีตั้งแต่อายุเพียง 16 ปี
ประวัติ
โปเกม่อน ศิษย์นายกอนงค์ เป็นนักมวยไทยจากอำเภอเดชอุดม จังหวัดอุบลราชธานี ซึ่งมีชื่อชกเดิมคือ โปเกม่อน ทต.บุญทัน เขาเคยสร้างผลงานในศึกมรดกมวยไทย ทต.บ้านค้อ ที่จัดขึ้น ณ เวทีมวยชั่วคราวเทศบาลตำบลบ้านค้อ อำเภอโนนสัง จังหวัดหนองบัวลำภู ในวันที่ 3 กันยายน พ.ศ. 2559 ด้วยการชนะน็อกวีระพลเล็ก อบต.นาหนองทุ่ม ในยกแรก
จากนั้นในวันที่ 24 กันยายน ของปีเดียวกัน โปเกม่อนเข้าแข่งขันศึกมวยไทย ท่อน้ำไทย เดอะฮีโร่ ที่จัดขึ้น ณ เวทีมวยคมชัดลึก ตลาด อตก.3 จังหวัดนนทบุรี ซึ่งเขาเป็นฝ่ายชนะน็อกพลังทิพย์ เพชรตำหนัก ในยกที่ 3
เดือนเมษายน พ.ศ. 2561 โปเกม่อนมีคิวปะทะกับโพธิ์แก้วเล็ก โรงเรียนราชวินิตบางแก้ว ในรายการศึกมวยไทยลุมพินีทีเคโอ
โปเกมอน
นายกอนงค์ การุณรัตน์ ซึ่งเป็นหัวหน้าคณะ ได้เปิดเผยถึงที่มาของชื่อโปเกม่อน กล่าวคือ โปเกม่อน ศิษย์นายกอนงค์ เป็นผู้ที่ชอบเล่นเกมโปเกมอน ในช่วงว่างจากการฝึกซ้อมมวยไทย จึงนำมาตั้งเป็นชื่อชกดังกล่าว